CELEX: 62014TN0830
Language: fi
Date: 2014-12-29 00:00:00
Title: Asia T-830/14: Kanne 29.12.2014 – Farahat v. neuvosto

23.3.2015   
            
            
               FI
            
            
               Euroopan unionin virallinen lehti
            
            
               C 96/22
            
         Kanne 29.12.2014 – Farahat v. neuvosto
   (Asia T-830/14)
   (2015/C 096/28)
   Oikeudenkäyntikieli: englanti
   
      Asianosaiset
   
   
      Kantaja: Mohamed Farahat (Kairo, Egypti) (edustajat: P. Saini, QC, barrister B. Kennelly ja solicitor N. Sheikh)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 20.10.2014 annetun neuvoston täytäntöönpanopäätöksen 2014/730/YUTP (1) sekä Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 20.10.2014 annetun neuvoston täytäntöönpanoasetuksen (EU) N:o 1105/2014 (2) siltä osin kuin ne koskevat kantajaa ja
            
         
               —
            
            
               velvoittamaan vastaaja korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jonka mukaan neuvosto ei noudattanut päätöksen ja asetuksen liitteeseen sisällyttämistä koskevaa perustetta. Kantaja väittää seuraavaa:
               
                           —
                        
                        
                           neuvosto väittää, että kantaja on rahoituksesta ja hallinnosta vastaava varapääjohtaja Tri-Ocean Energy -yhtiössä ja että asemansa vuoksi hän on vastuussa hallinnolle suunnattavia öljyntoimituksia koskevista yhtiön toimista
                        
                     
                           —
                        
                        
                           kyseisen väitteen tueksi ei ole todisteita eikä neuvosto ole sellaisia esittänyt.
                        
                     
         
               2)
            
            
               Toinen kanneperuste, jonka mukaan neuvosto loukkasi kantajan puolustautumisoikeuksia ja oikeutta tehokkaaseen oikeussuojaan, koska riidanalaiset toimenpiteet toteutettiin sellaisia menettelyllisiä takeita vahvistamatta, joilla olisi varmistettu, että kantajalle annettiin kaikki perustelut ja takeet siitä, että häntä kuultaisiin asianmukaisesti.
            
         
               3)
            
            
               Kolmas kanneperuste, jonka mukaan neuvosto ei perustellut riittävästi kantajan sisällyttämistä päätöksen ja asetuksen liitteeseen. Kantaja väittää, että perustelut eivät riitä siihen, että hän voisi kiistää tehokkaasti häntä vastaan esitetyt väitteet tai että tuomioistuin voisi tutkia riidanalaisen päätöksen laillisuuden.
            
         
               4)
            
            
               Neljäs kanneperuste, jonka mukaan neuvosto loukkasi kantajan omaisuudensuojaa ja mainetta koskevia perusoikeuksia. Kantajan mukaan neuvosto ei ole osoittanut, että huomattava puuttuminen kantajan omaisuudensuojaa koskeviin oikeuksiin on perusteltua ja oikeasuhteista.
            
         
               5)
            
            
               Viides kanneperuste, jonka mukaan neuvosto teki ilmeisen arviointivirheen merkitessään kantajan luetteloon. Kantaja väittää, että
               
                           —
                        
                        
                           ei ole olemassa tietoja tai todisteita, joilla näytettäisiin toteen, että Tri Ocean Energy on itse asiassa tukenut Syyrian hallintoa
                        
                     
                           —
                        
                        
                           ei ole olemassa tietoja tai todisteita, jotka antaisivat ymmärtää, että kantaja oli yksinomaan asemansa vuoksi vastuussa Tri Ocean Energyn väitetyistä teoista.
                        
                     
         
      (1)  Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 20.10.2014 annettu neuvoston täytäntöönpanopäätös 2014/730/YUTP (EUVL L 301, s. 36).
   
      (2)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 20.10.2014 annettu neuvoston täytäntöönpanoasetus (EU) N:o 1105/2014 (EUVL L 301, s. 7).